techiaith/cofnodycynulliad_en-cy huggingface dataset:
English: Since my election, I've conducted many street surgeries, and a pattern that you often see at these surgeries, when my team are out in Blaenau Gwent, is transportation to the Grange hospital. I know it can take up to 45 minutes to travel from the Grange to Tredegar, for example, as I've done it myself, but if you rely on public transport, it can be a much harder and much more time-consuming journey. Depending on where you live in Blaenau Gwent and what time of day it is, it can take up to four different buses and more than two hours just to go one way. I know in other parts of South Wales East it can be even worse than this. First Minister, do you agree that connectivity to the Grange hospital is not what it should be, and if so, what plans do you have to make this hospital more accessible to the people it serves?
Welsh: Ers cael fy ethol, rwyf i wedi cynnal llawer o gymorthfeydd stryd, a phatrwm y byddwch chi'n ei weld yn aml yn y cymorthfeydd hyn, pan fydd fy nhîm i allan ym Mlaenau Gwent, yw cludiant i ysbyty'r Faenor. Rwy'n gwybod y gall gymryd hyd at 45 munud i deithio o'r Faenor i Dredegar, er enghraifft, gan fy mod i wedi ei wneud fy hun, ond os ydych chi'n dibynnu ar drafnidiaeth gyhoeddus, gall fod yn daith llawer anoddach sy'n cymryd llawer mwy o amser. Yn dibynnu ar ble'r ydych chi'n byw ym Mlaenau Gwent a pha adeg o'r dydd yw hi, gall gymryd hyd at bedwar gwahanol fws a mwy na dwy awr dim ond i fynd un ffordd. Rwy'n gwybod mewn rhannau eraill o Ddwyrain De Cymru y gall fod hyd yn oed yn waeth na hyn. Prif Weinidog, a ydych chi'n cytuno nad yw cysylltedd i ysbyty'r Faenor yr hyn y dylai fod, ac os felly, pa gynlluniau sydd gennych chi i wneud yr ysbyty hwn yn fwy hygyrch i'r bobl y mae'n eu gwasanaethu?
English: Well, Llywydd, I'm very well aware of the issue of bus links to the Grange hospital, having had extensive discussions about it with my colleague, Alun Davies and with my ministerial colleague, Lynne Neagle in the past as well. The Welsh Government is working actively with Transport for Wales and the local authorities to introduce a new bus link to the hospital that will go from Pontypool, Newbridge, Blackwood, Ystrad Mynach and Nelson. The plan is for it to be introduced early in 2022 and to operate it on a basis that will allow us to learn the lessons from that introduction and then to see what else might be necessary to make sure that there are good and reliable public transport links to the Grange.
Welsh: Wel, Llywydd, rwy'n ymwybodol iawn o'r mater o gysylltiadau bws ag ysbyty'r Faenor, ar ôl cael trafodaethau helaeth amdano gyda fy nghyd-Aelod, Alun Davies a gyda fy nghyd-Weinidog, Lynne Neagle yn y gorffennol hefyd. Mae Llywodraeth Cymru yn gweithio'n ddiwyd gyda Trafnidiaeth Cymru a'r awdurdodau lleol i gyflwyno cyswllt bysiau newydd i'r ysbyty a fydd yn mynd o Bont-y-pŵl, Trecelyn, y Coed Duon, Ystrad Mynach a Nelson. Y bwriad yw ei gyflwyno ddechrau 2022 a'i weithredu ar sail a fydd yn caniatáu i ni ddysgu'r gwersi o'r cyflwyniad hwnnw ac yna i weld beth arall allai fod ei angen i wneud yn siŵr bod cysylltiadau trafnidiaeth gyhoeddus da a dibynadwy â'r Faenor.
English: Llywydd, in addition to ministerial oversight, there is regular engagement between Welsh Government officials and the health board as part of the targeted intervention that surrounds the provision of mental health services in north Wales.
Welsh: Llywydd, yn ogystal â goruchwyliaeth weinidogol, ceir ymgysylltu rheolaidd rhwng swyddogion Llywodraeth Cymru a'r bwrdd iechyd yn rhan o'r ymyriad wedi ei dargedu sy'n gysylltiedig â darparu gwasanaethau iechyd meddwl yn y gogledd.
English: Thank you, First Minister, for your response. I'd also like to take a moment just to point to the damning Holden report that came out last week, which my colleague, Darren Millar has raised with you earlier today, because it is such a significant report for my residents who I represent in north Wales. And, First Minister, this report is shocking. It does seem to point to a pattern of behaviour that stretches back many years. And as already highlighted, it was your Government that oversaw the significant failings of mental health services at this health board, and it's the same health board that you surprised many by taking it out of special measures just a few months before the elections in May. Mental health is a key flagship policy of your Government's programme - indeed, in coalition with Plaid Cymru - for government, and yet, this report has shown that patients have come to harm and been neglected under the Welsh Government's watch. So, First Minister, how will you rebuild people's trust, especially the residents I serve in north Wales, for them to believe that you take mental health seriously?
Welsh: Diolch, Prif Weinidog, am eich ymateb. Hoffwn i gymryd eiliad hefyd i dynnu sylw at adroddiad damniol Holden a gafodd ei gyhoeddi yr wythnos diwethaf, y mae fy nghyd-Aelod, Darren Millar wedi ei godi gyda chi yn gynharach heddiw, oherwydd ei fod yn adroddiad mor arwyddocaol i fy nhrigolion yr wyf i'n eu cynrychioli yn y gogledd. A, Prif Weinidog, mae'r adroddiad hwn yn frawychus. Mae'n ymddangos ei fod yn cyfeirio at batrwm o ymddygiad sy'n ymestyn yn ôl flynyddoedd lawer. Ac fel y nodwyd eisoes, eich Llywodraeth chi oedd yn gyfrifol am fethiannau sylweddol gwasanaethau iechyd meddwl yn y bwrdd iechyd hwn, a dyma'r un bwrdd iechyd y gwnaethoch chi synnu llawer o bobl drwy ei dynnu allan o fesurau arbennig ychydig fisoedd yn unig cyn yr etholiadau ym mis Mai. Mae iechyd meddwl yn un o brif bolisïau allweddol rhaglen lywodraethu eich Llywodraeth chi - yn wir, mewn clymblaid â Phlaid Cymru - ac eto, mae'r adroddiad hwn wedi dangos bod cleifion wedi dioddef niwed ac wedi eu hesgeuluso o dan oruchwyliaeth Llywodraeth Cymru. Felly, Prif Weinidog, sut gwnewch chi feithrin ymddiriedaeth pobl, yn enwedig y trigolion yr wyf i'n eu gwasanaethu yn y gogledd, iddyn nhw gredu eich bod chi'n cymryd iechyd meddwl o ddifrif?
English: Llywydd, in recognition of the increased pressure caused by the pandemic, we have allocated additional funding of £10 million to support unpaid carers of all ages in this financial year, including £5.5 million allocated to local authorities to provide a range of support to unpaid carers over this winter.
Welsh: Llywydd, i gydnabod y pwysau cynyddol a achoswyd gan y pandemig, rydym ni wedi dyrannu cyllid ychwanegol o £10 miliwn i gynorthwyo gofalwyr di-dâl o bob oed yn y flwyddyn ariannol hon, gan gynnwys dyrannu £5.5 miliwn i awdurdodau lleol i ddarparu amrywiaeth o gymorth i ofalwyr di-dâl dros y gaeaf hwn.
English: Diolch, Prif Weinidog. In a recently published report, Carers UK found that 36 per cent of carers in Wales said that they were struggling to make ends meet; 34 per cent wrote that their mental health was bad or very bad; and 36 per cent reported that they are often, or always, lonely. Very sadly, they also found that carers rated their overall satisfaction with life at an average of just 4 out of 10. Behind every statistic there's a person who is caring for a loved one. Carers are absolutely invaluable. I know that there are support services in place, but many services have been, and still are being, disrupted by the pandemic. This Thursday marks Carers Rights Day. Following the last 19 months, carers need our support now more than ever. What is the Welsh Government doing to restore disrupted care services, and how is the Welsh Government ensuring that all carers are aware of the support available?
Welsh: Diolch, Prif Weinidog. Mewn adroddiad a gafodd ei gyhoeddi'n ddiweddar, canfu Carers UK fod 36 y cant o ofalwyr yng Nghymru wedi dweud eu bod nhw'n ei chael hi'n anodd cael dau ben llinyn ynghyd; ysgrifennodd 34 y cant fod eu hiechyd meddwl yn wael neu'n wael iawn; a dywedodd 36 y cant eu bod nhw'n aml, neu bob amser, yn unig. Yn anffodus iawn, canfu hefyd fod gofalwyr yn rhoi sgôr cyfartalog o 4 allan o 10 yn unig i'w boddhad cyffredinol â bywyd. Y tu ôl i bob ystadegyn mae rhywun sy'n gofalu am anwylyn. Mae gofalwyr yn gwbl amhrisiadwy. Rwy'n gwybod bod gwasanaethau cymorth ar waith, ond mae'r pandemig wedi tarfu, ac yn dal i darfu ar lawer o wasanaethau. Mae hi'n Ddiwrnod Hawliau Gofalwyr dydd Iau yma. Yn dilyn y 19 mis diwethaf, mae angen ein cymorth ar ofalwyr yn awr yn fwy nag erioed. Beth mae Llywodraeth Cymru yn ei wneud i adfer gwasanaethau gofal y tarfwyd arnyn nhw, a sut mae Llywodraeth Cymru yn sicrhau bod pob gofalwr yn ymwybodol o'r cymorth sydd ar gael?
English: Thank you very much to the Member, Llywydd. The decision to publish the full Holden report was a matter for the health board and the Information Commissioner's Office. We continue to seek assurance regarding the implementation of the recommendations in the Holden report as part of our regular engagement with the health board.
Welsh: Diolch yn fawr i'r Aelod, Llywydd. Mater i'r bwrdd iechyd a Swyddfa'r Comisiynydd Gwybodaeth oedd y penderfyniad i gyhoeddi adroddiad llawn Holden. Rydym yn parhau i geisio sicrwydd ynghylch gweithredu argymhellion adroddiad Holden fel rhan o'r ymgysylltu rheolaidd â'r bwrdd iechyd.
English: Thank you for that response. You said that it was a matter for the board. Well, your health Minister, who was Deputy Minister for mental health at the time, confirmed to me a year ago that she had read the Holden report. Now, that was 12 months ago, when the board was still in special measures, and still under the direct management of your Government. So, why then didn't you insist that the report was published when you ran the health board, because, of course, you did that for five of the eight long years that the people of north Wales had to wait for it to see the light of day?
Welsh: Diolch am yr ateb. Rydych chi'n dweud mai mater i'r bwrdd oedd hynny. Wel, mi wnaeth eich Gweinidog iechyd chi, a oedd yn Ddirprwy Weinidog iechyd meddwl ar y pryd, gadarnhau i mi flwyddyn yn ôl ei bod hi wedi darllen adroddiad Holden. Nawr, blwyddyn yn ôl oedd hynny, cofiwch, pan oedd y bwrdd dal mewn mesurau arbennig, ac felly'n dal o dan reolaeth uniongyrchol eich Llywodraeth chi. Pam felly na wnaethoch chi fynnu bod yr adroddiad yn cael ei gyhoeddi pan oeddech chi'n rhedeg y bwrdd iechyd, achos, wrth gwrs, mi fuoch chi'n rhedeg y bwrdd am bum mlynedd o'r wyth mlynedd hir buodd rhaid i bobl ogledd Cymru aros i'r adroddiad weld golau dydd?
English: Well, as I explained, Llywydd, it wasn't a matter for the Government to make that legal decision to publish the document. It was the responsibility of the board to make those decisions. That's why it's the board that has been in contact with the Information Commissioner's Office and has come to the conclusion with the office and with the tribunal that has been looking into the decisions made by the board to publish the report now. It was their responsibility, and it's they who are responsible for the decisions that they have made.
Welsh: Wel, fel esboniais i, Llywydd, nid mater i'r Llywodraeth oedd y penderfyniad cyfreithiol i gyhoeddi y ddogfen. Cyfrifoldeb y bwrdd oedd e i wneud y penderfyniadau yna. Dyna pam mai'r bwrdd sydd wedi bod mewn cysylltiad gyda Swyddfa'r Comisiynydd Gwybodaeth ac sydd wedi dod i'r casgliad gyda'r swyddfa a gyda'r tribunal sydd wedi bod yn edrych i mewn i benderfyniadau'r bwrdd i gyhoeddi'r adroddiad nawr. Eu cyfrifoldeb nhw yw e, a nhw sy'n gyfrifol am y penderfyniadau maen nhw wedi eu gwneud.
English: Thank you, First Minister. A point of order emerging from questions. Darren Millar.
Welsh: Diolch i'r Prif Weinidog. Pwynt o drefn yn deillio allan o gwestiynau. Darren Millar.
English: Diolch, Llywydd. I want to give the opportunity for the First Minister to correct the Record, if that's possible. During First Minister's question time he referred to some correspondence with the leader of the Welsh Conservative group, Andrew R.T. Davies, regarding a willingness to co-operate on areas of common interest. That particular letter was sent to the leader of the opposition on 18 May, and within 24 hours a response was issued from his office offering to meet with the First Minister. Meeting dates were put in the diary, but subsequently cancelled by the First Minister's office, and the last message received from the First Minister's office was that there would be contact to rearrange. I would like to give the opportunity for the First Minister to withdraw the allegation that was made earlier on, and correct the Record.
Welsh: Diolch, Llywydd. Rwyf i eisiau rhoi cyfle i'r Prif Weinidog gywiro'r Cofnod, os yw hynny'n bosibl. Yn ystod sesiwn holi'r Prif Weinidog cyfeiriodd at rywfaint o ohebiaeth ag arweinydd grŵp Ceidwadwyr Cymru, Andrew R.T. Davies, ynghylch parodrwydd i gydweithredu ar feysydd o ddiddordeb cyffredin. Cafodd y llythyr penodol hwnnw ei anfon at arweinydd yr wrthblaid ar 18 Mai, ac o fewn 24 awr cyhoeddodd ei swyddfa ymateb yn cynnig cyfarfod â'r Prif Weinidog. Cafodd dyddiadau cyfarfodydd eu rhoi yn y dyddiadur, ond wedi hynny cawsant eu canslo gan swyddfa'r Prif Weinidog, a'r neges olaf a ddaeth gan swyddfa'r Prif Weinidog oedd y byddai rhywun yn cysylltu i aildrefnu. Hoffwn i roi cyfle i'r Prif Weinidog dynnu'n ôl yr honiad a gafodd ei wneud yn gynharach, a chywiro'r Cofnod.
English: I'm sure that the First Minister isn't in a position to look at the correspondence at this point, but I'm sure that this can be looked at at a later point, and that correspondence can be made to ensure that the Record is correct, or corrected if needs be.
Welsh: Rwy'n siŵr nad yw'r Prif Weinidog mewn sefyllfa i edrych ar yr ohebiaeth ar hyn o bryd, ond rwy'n siŵr bod modd edrych ar hyn yn ddiweddarach, ac y bydd modd gohebu i sicrhau bod y Cofnod yn gywir, neu'n cael ei gywiro os oes angen.
English: Diolch, Llywydd. I've added two statements to today's agenda. These are second homes and affordability by the Minister for Climate Change, and the Welsh language communities housing plan by the Minister for Education and Welsh Language. Draft business for the next three weeks is set out on the business statement and announcement, which can be found amongst the meeting papers available to Members electronically.
Welsh: Diolch, Llywydd. Rwyf i wedi ychwanegu dau ddatganiad at yr agenda heddiw. Y rhain yw ail gartrefi a fforddiadwyedd gan y Gweinidog Newid Hinsawdd, a chynllun tai cymunedau Cymraeg gan y Gweinidog Addysg a'r Gymraeg. Mae'r busnes drafft ar gyfer y tair wythnos nesaf wedi'i nodi ar y datganiad a'r cyhoeddiad busnes, sydd i'w weld ymhlith y papurau cyfarfod sydd ar gael i'r Aelodau'n electronig.
English: Thank you. As a Government, we very much welcome the publication of the full Holden report and we endorse the recommendations of the recent Public Services Ombudsman for Wales review into the care of a patient treated at the Hergest unit in 2013. We note that Betsi Cadwaladr University Health Board has accepted all the recommendations and will ensure that these are implemented at pace. The health board is in targeted intervention for its mental health services. That does retain significant Welsh Government oversight. It means there are very clear and agreed actions in place to ensure the service continues to improve. We of course acknowledge that the delay in publishing the report will have been difficult for the individuals affected and their families, and we're very pleased the health board has decided that, in the interests of openness and transparency, future reports of this nature will be made public. As you heard the First Minister say in his answers, it was a matter for Betsi Cadwaladr University Health Board when the report was published. The Minister has announced a substantial package of strategic support for Betsi Cadwaladr UHB, including £12 million a year to support implementation of its mental health strategy, and to build capacity and capability in the organisation to be able to deliver the transformation that's required.
Welsh: Diolch. Fel Llywodraeth, rydym ni'n croesawu cyhoeddi adroddiad llawn Holden yn fawr ac rydym ni'n cymeradwyo argymhellion adolygiad diweddar Ombwdsmon Gwasanaethau Cyhoeddus Cymru o ofal claf a gafodd ei drin yn uned Hergest yn 2013. Rydym ni'n nodi bod Bwrdd Iechyd Prifysgol Betsi Cadwaladr wedi derbyn yr holl argymhellion a byddwn ni'n sicrhau bod y rhain yn cael eu gweithredu'n gyflym. Mae'r bwrdd iechyd yn destun ymyrraeth wedi'i thargedu ar gyfer ei wasanaethau iechyd meddwl. Yn hynny o beth, mae Llywodraeth Cymru yn cadw goruchwyliaeth sylweddol. Mae'n golygu bod camau gweithredu clir iawn wedi'u cytuno ar waith i sicrhau bod y gwasanaeth yn parhau i wella. Rydym ni wrth gwrs yn cydnabod y bydd yr oedi wrth gyhoeddi'r adroddiad wedi bod yn anodd i'r unigolion yr effeithiwyd arnyn nhw a'u teuluoedd, ac rydym ni'n falch iawn bod y bwrdd iechyd wedi penderfynu, er mwyn bod yn agored ac yn dryloyw, y bydd adroddiadau o'r math hwn yn y dyfodol yn cael eu cyhoeddi. Fel y gwnaethoch chi glywed y Prif Weinidog yn dweud yn ei atebion, mater i Fwrdd Iechyd Prifysgol Betsi Cadwaladr oedd penderfynu pryd y byddai'r adroddiad yn cael ei gyhoeddi. Mae'r Gweinidog wedi cyhoeddi pecyn sylweddol o gymorth strategol i Fwrdd Iechyd Prifysgol Betsi Cadwaladr, gan gynnwys £12 miliwn y flwyddyn i gefnogi gweithredu ei strategaeth iechyd meddwl, ac i feithrin capasiti a gallu yn y sefydliad i allu cyflawni'r trawsnewid sy'n ofynnol.
English: Trefnydd, it's been two years this week since the Senedd discussed Lynne Neagle's Member debate on pancreatic cancer. My grandmother passed away from pancreatic cancer in 2005, so I'm one of too many people who know the brutal reality of this disease, which is both the quickest-killing cancer, and one with one of the lowest survival rates. Recently, I and Members attended a cross-party meeting with Pancreatic Cancer UK to discuss their current priorities as part of Pancreatic Cancer Awareness Month. They told us that they want to see pancreatic enzyme replacement therapy rolled out more widely within the Welsh NHS, since they say the science proves it's an effective treatment that can improve patients' quality of life and give them the strength to undergo life-saving treatment, but that it's currently not being prescribed to 40 per cent of Welsh patients. I'd like a Welsh Government statement, please, about pancreatic cancer that responds to this point specifically, but also that updates Members more generally on progress since the Welsh Government's commitment two years ago to take action to improve survival rates of this devastating cancer.
Welsh: Trefnydd, mae'n ddwy flynedd i'r wythnos hon ers i'r Senedd drafod dadl Lynne Neagle ar ganser y pancreas. Bu farw fy mam-gu o ganser y pancreas yn 2005, felly rwy'n un o ormod o bobl sy'n gwybod beth yw realiti creulon y clefyd hwn, sef y canser sy'n lladd gyflymaf, ac sydd a'r cyfraddau goroesi isaf. Yn ddiweddar, fe es i ac Aelodau i gyfarfod trawsbleidiol gyda Pancreatic Cancer UK i drafod eu blaenoriaethau presennol fel rhan o Fis Ymwybyddiaeth Canser y Pancreas. Gwnaethon nhw ddweud wrthym ni eu bod eisiau gweld therapi amnewid ensym pancreatig yn cael ei gyflwyno'n ehangach o fewn GIG Cymru, gan eu bod yn dweud bod y wyddoniaeth yn profi ei bod yn driniaeth effeithiol a all wella ansawdd bywyd cleifion a rhoi'r cryfder iddyn nhw gael triniaeth achub bywyd, ond nad yw'n cael ei roi ar bresgripsiwn ar hyn o bryd i 40 y cant o gleifion Cymru. Hoffwn i gael datganiad gan Lywodraeth Cymru, os gwelwch yn dda, am ganser y pancreas sy'n ymateb i'r pwynt hwn yn benodol, ond hefyd sy'n rhoi'r wybodaeth ddiweddaraf i'r Aelodau'n fwy cyffredinol ynghylch y cynnydd ers ymrwymiad Llywodraeth Cymru ddwy flynedd yn ôl i gymryd camau i wella cyfraddau goroesi'r canser dinistriol hwn.
English: Thank you. And, as you say, it certainly is one of the most devastating cancers that we have. I'm not aware of the drug to which you refer, but the Minister does have questions that you're able to table this week and I would urge you to do that.
Welsh: Diolch. Ac, fel yr ydych chi'n ei ddweud, mae'n sicr yn un o'r canserau mwyaf dinistriol sydd gennym ni. Nid wyf i'n ymwybodol o'r cyffur yr ydych chi'n cyfeirio ato, ond mae gan y Gweinidog gwestiynau y gallwch chi eu cyflwyno yr wythnos hon a byddwn i'n eich annog chi i wneud hynny.
English: Minister, over the last few months, we've seen the complete collapse of UK policy towards the European Union, and the collapse of many of the agreements made in the withdrawal agreement last year. The consequence of that may well be that article 16 is activated. This could cause enormous damage to the Welsh economy and to Welsh society. I'd be grateful therefore if the Welsh Government could make a statement on any contingency planning that is taking place in the Welsh Government with regard to ensuring that Wales is protected from any triggering of article 16. On a wider point, I'd like to ask for another statement from the Welsh Government on the damage that Brexit is doing to this country. We've seen trade agreements reached with Australia and New Zealand that could cause extraordinary damage to the agriculture industry. We've seen a shortage of drivers, which has affected all parts of our economy. We've seen price increases that are leading to a real crisis for many families up and down the country. We are seeing the Welsh economy put under greater stress than at any time in recent history, as a consequence of a failed Brexit con. It is incumbent on the Welsh Government to ensure that people in Wales understand this damage and that we in this Chamber have an opportunity to discuss how we can address the damage that Brexit is doing in Wales. So, it would be a useful exercise, I think, if the Welsh Government were to commit to making regular statements to this Chamber on the damage that Brexit is doing to Wales.
Welsh: Gweinidog, yn ystod yr ychydig fisoedd diwethaf, rydym ni wedi gweld dirywiad llwyr polisi'r DU tuag at yr Undeb Ewropeaidd, a dirywiad llawer o'r cytundebau a gafodd eu gwneud yn y cytundeb ymadael y llynedd. Mae'n ddigon posibl mai canlyniad hynny yw bod erthygl 16 yn cael ei gweithredu. Gallai hyn achosi niwed enfawr i economi Cymru ac i gymdeithas yng Nghymru. Byddwn i'n ddiolchgar felly pe byddai Llywodraeth Cymru yn gwneud datganiad ar unrhyw gynllunio wrth gefn sy'n digwydd yn Llywodraeth Cymru o ran sicrhau bod Cymru'n cael ei diogelu rhag unrhyw effeithiau gweithredu erthygl 16. Ar bwynt ehangach, hoffwn i ofyn am ddatganiad arall gan Lywodraeth Cymru o ran y niwed y mae Brexit yn ei wneud i'r wlad hon. Rydym ni wedi gweld cytundebau masnach yn cael eu cytuno gydag Awstralia a Seland Newydd a allai achosi niwed eithriadol i'r diwydiant amaeth. Rydym ni wedi gweld prinder gyrwyr, sydd wedi effeithio ar bob rhan o'n heconomi. Rydym ni wedi gweld cynnydd mewn prisiau sy'n arwain at argyfwng gwirioneddol i lawer o deuluoedd ar hyd a lled y wlad. Rydym ni'n gweld economi Cymru dan fwy o straen nag ar unrhyw adeg mewn hanes diweddar, o ganlyniad i gytundeb Brexit aflwyddiannus. Mae'n ddyletswydd ar Lywodraeth Cymru i sicrhau bod pobl yng Nghymru yn deall y difrod hwn a'n bod ni yn y Siambr hon yn cael cyfle i drafod sut y gallwn ni fynd i'r afael â'r niwed y mae Brexit yn ei wneud yng Nghymru. Felly, byddai'n ymarfer defnyddiol, rwy'n credu, pe bai Llywodraeth Cymru yn ymrwymo i wneud datganiadau rheolaidd i'r Siambr hon ar y niwed y mae Brexit yn ei wneud i Gymru.